***Նախագիծ 19***

***ՈՐՈՇՈՒՄ N***

 ***«\_\_\_\_\_\_»\_\_\_\_\_\_\_\_\_\_\_\_\_ 2022***

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԸՐԿԵՆԱՆՑ ԳՅՈՒՂԻ ՓՈՂՈՑՆԵՐԸ ԱՆՎԱՆԱԿՈՉԵԼՈՒ ՄԱՍԻՆ**

Ղեկավարվելով «Վարչատարածքային բաժանման մասին» Հայաստանի Հանրապետության օրենքի 2-րդ հավելվածի 2.8–րդ բաժնի 1-ին կետով, «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 22-րդ կետով, համաձայն Հայաստանի Հանրապետության կառավարության 2005 թվականի դեկտեմբերի 29-ի «Անշարժ գույքի` ըստ դրա գտնվելու վայրի հասցեավորման, ինչպես նաև անշարժ գույքի հասցեների ռեեստրի ստեղծման վարման կարգը սահմանելու մասին» թիվ 2387-Ն որոշման և հաշվի առնելով համայնքի  ղեկավարի  առաջարկությունը, ***Կապան համայնքի ավագանին  որոշում  է.***

1. Հայաստանի Հանրապետության Սյունիքի մարզի Կապան համայնքի Չափնի գյուղի հասցեավորումից հանել «Ըրկենանց» թաղամասը:

2. Հայաստանի Հանրապետության Սյունիքի մարզի Կապան համայնքի, Չափնի գյուղի նախկին Ըրկենանց թաղամասի փողոցները անվանակոչել որպես Ըրկենանց գյուղի փողոցներ` համաձայն հավելվածի:

3. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

**ՀԻՄՆԱՎՈՐՈՒՄ**

**ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

Որոշման նախագծի ընդունման նպատակն է Սյունիքի մարզի Կապան համայնքի Ըրկենանց գյուղի` Հայաստանի Հանրապետության կառավարության 2005 թվականի դեկտեմբերի 29-ի «Անշարժ գույքի` ըստ դրա գտնվելու վայրի հասցեավորման, ինչպես նաև անշարժ գույքի հասցեների ռեեստրի ստեղծման վարման կարգը սահմանելու մասին» թիվ 2387-Ն որոշմամբ հաստատված կարգի պահանջներին համապատասխանեցնելը` անվանակոչելով փողոցները:

**ՏԵՂԵԿԱՆՔ**

**ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Սյունիքի մարզի Կապան համայնքի Ըրկենանց գյուղի փողոցներն անվանակոչելու մասին համայնքի ավագանու որոշման ընդունման կապակցությամբ համայնքի բյուջեում եկամուտների ավելացում կամ նվազեցում չի նախատեսվում: